Kolavasikya ke Valpinçon (trutca ke Ingres)

Kolavasikya ke Valpinçon ~ La Baigneuse Valpinçon (FR)

Kolavasikya ke Valpinçon ( francavon La Baigneuse Valpinçon ) tir trutca lumkirafa gu 146 × 97 cm-, i puntalingeks lingeyen gan  Jean-Auguste-Dominique Ingres francaf lingesik bak 1808. Koe Louvre tcilaxe ke Paris re tigir.

Yolt ke trutca tir ke tan digisik bak XIX-eafa decemda.

Ingres bak jonvielera koe Roma wetce emudenik ke Cultim ke Franca va bata lebaca lingeyer, tison tolsananyustdaf. Ina tiyir tan vertaf stakseks nope emudenikeba. Taneaf vergumvelt ke trutca tiyir Debanyesa ayikya. Fum ke vola gire koe toloy ar grabom di zo skuyur : ton siatosam koe harem bermaki koe trutca yoltkirafa gu Kolavasikyama ; is ton avafa vola ke Turkafe kolavaxe.

 Pimtara 
Trutca va lebafa ayikya kaatoer, geon wiyina, dem delor moe taka. Ina moe kadoma ke ilava debanyer ise amuzon zo koafir. Va tanafe detce ke trutca tadler, wale storn dem xuf soaks tuvodas va vristuca ke conyeem ke alto. Altoconya tid karafa kiren Ingres ins taruter da va niskeem abduplekursur.

 Koswavasa klita 
Vuestera ke Ingres ta bat grabom tid jonkafa. Raffaello loeke mafelan gan Ingres zo ozwar, voxen dere Jacob Van Loo lingeyeso va lecafa ayikya dere geon wina ( Italiaskafa ilavasenyara, moni 1650 ).

 Dere rupec 

 Stragela 
 Daniel Ternois, Ingres, Paris, Fernand Nathan, 1980 (ISBN 2-09-284-557-8)
 Daniel Ternois is Ettore Camesasca, Tout l'œuvre peint de Ingres, Paris, Flammarion, 1984 (ISBN 2-08-010240-0)
 Robert Rosenblum, Ingres, Paris, Cercle d'Art, coll. « La Bibliothèque des Grands Peintres », 1986 (ISBN 2-7022-0192-X)
 Andrew Carrigton Shelton, Ingres, Londres, Paris, Phaidon, 2008 (ISBN 978-0-7148-5859-3)
 Uwe Fleckner, Jean-Auguste-Dominique Ingres - Masters of French Art, Könemann, 2000, p. 52.
 Mario Bonetti is Silvia Bruno, I Grandi Musei del mondo - Louvre Parigi, Rizzoli-Skira, 2006, p. 124.

|style="vertical-align: top;"|

|}

Kolavasikya ke Valpinçon (trutca)
Kolavasikya ke Valpinçon (trutca)